Den Nord-Cimbriske Tilskuer, 1832-02-02
Post-Efterretninger. Frankerig. Det Deputeredekammers Forsamling den 20de Januar var af stor Jnteresse, da Premierministeren Hr. Perier, og den forrige Minister Hr. Lafitte, derved begge gave deres politiske Anskuelser tilkiende. For at forsvare sit System, med Hensyn til Udlandet, forelæste Hr. Perier en Deel af en af Hr. Lasitte under hans Conseils-Præsidium holden Tale, og sagde derpaa: "denne Troesbekjendelse have vi fulgt. Belgiens Uafhængighed var angreben, i faa Dage bragte vore Tropper de Angribende til at vige tilbage. Denne hurtige Hjelp gav en gandske ny Berømmelse, som hverken kostede Blod, Taarer eller Skatte, Og saa med Hensyn til Jtalien have vi gandske traadt i det forrige Ministeriums Fodspor, og jeg begriber derfor ikke den Bebreidelse, at vi i denne Henseende havde opgivet Jkke-JnterventionsPrincipet, eller dog ikke med tilstrækkelig Kraft, vidst at sætte det igjennem. Da Østerrig vilde besætte Jtalien, lod det forrige Ministerium tilkjendegive, at Besættelsen af Modena ville mulig drage en Krig efter sig, en Occupation af Romagna sandsynligviis, og en Jnvasion af Piemont med Vished. Velan, denne Erklæring have vi vidst at give Eftertryk: Da Østerrigerne besatte Romagna, forlangte vi af Dem, mine Herrer, en Credit paa 100 Millioner, for antage en passende Stilling, og opfordrede Østerrig til at rømme de pavelige Stater - og dette skeede. Med Hensyn til de øvrige Forhold til Udlandet, da seer jeg mig nødsaget til, da de endnu ere en Gienstand for ikke tilendebragte Underhandlinger, at forbigaae dem med Taushed. Men saameget kan jeg forsikkre, at der hersker den bedste Forstaaelse mellem os og de øvrige Hovedmagter, og om ogsaa Omstændighederne skulle fordre en Forlængelse af Terminen til Tractaten af 15de Novembers Ratification, saa lader dog Alting formode, at dette Anliggende vil blive tilendebragt paa en for Frankerigs Jnteresse og Værdighed og Europas Pacification passende Maade. Er denne Vanskelighed hævet, da ville vi kunne skride til den deelsvise Afvæbning af den staaende Hær. Slutteligen behøves vel ikke den Forsikkring, at hvor sikkre vi ogsaa troe at være paa Freden, ere dog alle Midler beredte til, at Frankerig i det modsatte Tilfælde kan optræde med Kraft. - Derpaa tog Hr. Lafitte Ordet, og sagde blandt Andet: Hr. Perier har anført min Mening med Hensyn til Udlandet: den sidste Handling under min Bestyrelse var overeensstemmende dermed; jeg foreslog Ministerraadet at udstæde en bestemt Erklæring til Østerrig, af Jndhold: at vi vedbleve Jnterventionsprincipet, og hvori vi tillige bestrede dets Ret til Hertugdømmet Modena. Hvad der videre er bleven deraf, veed jeg ikke; men det kan man ikke nægte mig, at jeg under min Bestyrelse har vidst, at holde Principer, om Jkke-Jntervention, som ikke er Andet end det Modsatte af den hellige Alliances Grundsætninger, i Anseelse og Virksomhed; senere hen har man opgivet denne Anskuelse, som jeg anseer for Frankerigs ledende Grundsætning i alle udvortes Forhold. Et fast Sprog ville have forbauset de udenlandske Magter, tvunget dem til at iagttage hiint Princip, istedetfor at man har viist sig svag mod Udlandet. Følgerne deraf, ere iøinefaldendet i Jtalien have Forfølgelser fundne Sted, den belovede Amnestie er ufuldstændig, endnu i Dag nærer man Bekymring for Jtalien, som vist nok kunne være grundet; men hvortil dog den nægtelige Kjendsgierning giver Anledning, at Østerrigs Jndflydelse, er den herskende. Og af alt dette, har den nærværende Administration lovet det Modsatte, Polen, som ikke skulle gaae under, Polen, som skulde beholde sin Nationalitet, existerer ikke meere, dens Nationalitet er tabt!